CELEX: C2005/330/16
Language: da
Date: 2005-12-24 00:00:00
Title: Sag C-373/05 P: Appel iværksat den  10. oktober 2005  af Bart Nijs til prøvelse af kendelse afsagt den  26. maj 2005  af De Europæiske Fællesskabers Ret i Første Instans (Anden Afdeling) i sag T-377/04, Bart Nijs mod Den Europæiske Revisionsret

24.12.2005   
            
            
               DA
            
            
               Den Europæiske Unions Tidende
            
            
               C 330/8
            
         Appel iværksat den 10. oktober 2005 af Bart Nijs til prøvelse af kendelse afsagt den 26. maj 2005 af De Europæiske Fællesskabers Ret i Første Instans (Anden Afdeling) i sag T-377/04, Bart Nijs mod Den Europæiske Revisionsret
   (Sag C-373/05 P)
   (2005/C 330/16)
   Processprog: fransk
   Ved De Europæiske Fællesskabers Domstol er der den 10. oktober 2005 iværksat appel af Bart Nijs ved avocat Fränk Rollinger til prøvelse af kendelse afsagt den 26. maj 2005 af De Europæiske Fællesskabers Ret i Første Instans (Anden Afdeling) i sag T-377/04, Bart Nijs mod Den Europæiske Revisionsret.
   Appellanten har nedlagt følgende påstande:
   
               —
            
            
               Appellen antages til realitetsbehandling.
            
         
               —
            
            
               Appellanten gives medhold.
            
         
               —
            
            
               Det fastslås, at genstanden for Bart Nijs' klage af 27. februar 2004 er identisk med genstanden for den stævning, som Bart Nijs indleverede den 16. september 2004 til Justitskontoret ved Retten i Første Instans.
            
         
               —
            
            
               Bart Nijs' stævning antages til realitetsbehandling.
            
         
               —
            
            
               Som følge heraf ophæves den kendelse, der blev afsagt den 26. maj 2005 af Retten i Første Instans (Anden Afdeling), og sagen hjemvises til Retten i Første Instans sat af andre dommere.
            
         Søgsmålsgrunde og væsentligste argumenter:
   Appellanten har gjort gældende, at Retten i Første Instans med urette afviste Bart Nijs' stævning, og har anført, at den administrative procedure, og nærmere bestemt vedtægtens artikel 90, stk. 2, er blevet overholdt.